คปภ. สั่ง “อาคเนย์” หยุดรับประกันวินาศภัยชั่วคราว
TGH  เผย "คปภ." สั่ง "อาคเนย์ประกันภัย" หยุดรับประกันวินาศภัยชั่วคราว
TGH  เผย "คปภ." สั่ง "อาคเนย์ประกันภัย" หยุดรับประกันวินาศภัยชั่วคราว
18 มี.ค. 2565

บริษัท เครือไทย โฮลดิ้งส์ จำกัด (มหาชน) หรือ TGH เปิดเผยว่า ตามที่บริษัทได้ชี้แจงความคืบหน้าเกี่ยวกับการเลิกประกอบธุรกิจประกันวินาศภัยของบริษัท อาคเนย์ประกันภัย จำกัด (มหาชน) ตามเอกสารอ้างอิงนั้น บริษัทฯ ขอเรียนชี้แจงว่าที่ผ่านมาอาคเนย์ประกันภัยฯ มีความพยายามอย่างสุดความสามารถ ในการดำเนินการตามหลักเกณฑ์ วิธีการ เงื่อนไข และระยะเวลาที่คณะกรรมการกำกับและส่งเสริมการประกอบธุรกิจประกันวินาศภัย (คปภ.) กำหนดไว้ เพื่อให้อาคเนย์ประกันภัยฯ ปฏิบัติตามก่อนจะเลิกธุรกิจประกันวินาศภัย
อย่างไรก็ดี อาคเนย์ประกันภัยฯ ยังไม่สามารถดำเนินการได้ครบถ้วนตามข้อกำหนดการขอเลิกประกอบธุรกิจประกันวินาศภัยได้ เนื่องจากยังคงมีกรมธรรม์ประกันภัยโควิด-19 ซึ่งยังมีผู้เอาประกันภัยไม่แสดงความประสงค์จะขอเลิกกรมธรรม์ประกันภัยโควิด-19 และไม่มีบริษัทประกันภัยอื่นใดแสดงความประสงค์รับโอนกรมธรรม์ประกันภัยโควิด-19 ดังกล่าว
ขณะที่ในวันที่ 17 มีนาคม 2565 สำนักงาน คปภ. ออกคำสั่งที่ 3/2565 เรื่องให้อาคเนย์ประกันภัยฯ แก้ไขฐานะและการดำเนินการตามที่นายทะเบียนกำหนด และหยุดรับประกันวินาศภัยเป็นการชั่วคราว